Ευεργετική από κάθε άποψη για είναι για την ΑΕΚ μια νίκη στο αυριανό παιχνίδι με τον ΟΦΗ. Αυτό αφορά και το θέμα ανεύρεσης νέου προπονητή καθώς ο Ίλια Ίβιτς προχωρά τις επαφές του και ευελπιστεί πως με ένα διπλό στο Ηράκλειο θα κερδίσει λίγο χρόνο ακόμα ώστε να κάνει τις κατάλληλες επιλογές.

Στο κάδρο του τεχνικού διευθυντή της Ένωσης βρίσκονται οι περιπτώσεις των Γιοβάνοβιτς, Μιλόγεβιτς, Νίκολιτς αλλά και ακόμα 2-3 ονόματα.

Ο Ίβιτς έχει βολιδοσκοπήσει τους στόχους της ΑΕΚ και για διαφορετικούς λόγους σε κάθε περίπτωση χρειάζεται λίγο χρόνο ακόμα για να ξεκαθαρίσει το τοπίο.

Ο Μιλόγεβιτς δεσμεύεται με τον Ερυθρό Αστέρα και το μέλλον του στο Βελιγράδι είναι θολό ενώ ο Γιοβάνοβιτς έχει ζητήσει λίγο χρόνο. Αναφορικά με τους άλλους προπονητές που μιλάει η ΑΕΚ έχουν προτάσεις και από άλλες ομάδα και ζυγίζουν τις επιλογές τους.

Ο Ίλια Ίβιτς λοιπόν ευελπιστεί μια νίκη στο αυριανό ματς (με δεδομένο ότι ακολουθεί εντός έδρας παιχνίδι με τον Πανιώνιο) θα του δώσει τον χρόνο που χρειάζεται ώστε να κάνει την ιδανική επιλογή για την επόμενη μέρα στον πάγκο της ΑΕΚ.